
DEPARTAMENTO DI RIOOL WATER ZUIVERINGS 
INSTALATIE (RWZI) LO WORDO PRIVATISA Y 
TRASPASA BOU DI UTILITIES ARUBA NV 


“Nan a pidi te luna di maart di e ana aki pa finalisa e negociacionnan 
di traspaso y Ministerio di Infrastructura ta sostene esaki" 


Dialuna mainta durante conferencia di 
prensa di Gobierno di Aruba , Prome 
Minister Evelyn Wever-Croes a elabora 
riba e proceso di privatisacion di e 
departamento di Riool Water Zuiverings 
Instalatie (RWZI). 


Prome Minister a indica, cu manera 
a wordo anuncia afia pasa, Minister 
Glenbert Croes y Minister Ursell Arends 
lo ta esunnan encarga cu e aspecto di 
RWZI. Actualmente e departamento di 
RWZI ta resorta bou di Dienst Openbare 
Werken (DOW) cu ta cay bou ministerio 
di Infrastructura. Recientemente, Prome 
Minister tabata den Parlamento pa trata 
e presupuesto di DOW y a constata cu 
tabata tin falta di informacion tocante e 
tema di RWZI, y a haya importante pa 
comparti e informacion necesario cu e 
comunidad di Aruba. 

Prome Minister a splica cu aña pasa | 
Gobierno a tuma e decision pa cuminsa 
cu e proceso di privatisacion di e deparatmento di RWZI. 
Unabes cu e departamento ta privatisa, lo traspasa esaki 
na Utlities Aruba NV. E plannan ta pa e prome kwartaal di e 
aña aki, pues mas tarda 31 di maart 2023 e traspaso wordo 
finalisa. Minister Ursell Arends y Minister Glenbert Croes ta 
esnan encarga pa negocia den nomber di Gobierno pa asina 
por yega na e traspaso. 


Ta importante pa comunidad sa cu RWZI no ta den un mal 
estado pa por explota cualkier momento y causa dañonan 

serio. Gobierno a encarga na haci e trabounan di mantencion 
mas grandi y lo continua cu e trabounan te ora e traspaso tuma 
luga, mirando cu tin fondo riba presupuesto pa e trabounan aki. 
Actualmente, DOW ta concentrando riba elimina e mal holo cu 
esaki ta causando pa asina sigui cu e proceso di privatisacion 
y traspaso. 


"RWZI ta bay wordo privatisa. A pidi te luna di maart di e afia 
aki pa finalisa e negociacionnan di traspaso y nos di Ministerio 
di Infrastructura ta sostene esaki." Prome Minister a expresa. 

Prome Minister Evelyn Wever-Croes: 
Hunto cu Minister Glenbert Croes y ‘ketenmanager’ Gina Lopez-Gnecco 


Siman pasa, hunto cu Minister Glenbert Croes y ‘ketenmanager’ 
Gina Lopez-Gnecco, Prome Minister Evelyn Wever-Croes 
a reuni cu e organisacion UNHCR di Nacionnan Uni. E 
organisacion aki na Aruba ta encarga su mes cu refugiadonan/ 
imigrantenan cu ta bin di Venezuela y cu mester di ayudo. 
Gobierno di Aruba desde 2018 tin un bon relacion cu e entidad 
aki cu ta yuda y asisti riba e area di refugiadonan y cantidad 
grandi di imigrantenan Venezolano. 


E agencia aki di Nacionnan Uni a yuda pa revisa proceduranan 
pa asina e proceduranan aki na Aruba ta mas efectivo y 
teniendo cuenta cu tur e aspectonan di refugiadonan. Tambe 
nan a haci un investigacion riba mercado laboral di Aruba y 
di Corsou hunto cu e agencia di Nacionnan Uni, International 
Labor Organization (ILO), pa tin un bista con e situacion ta 
riba mercado laboral pa asina tin miho idea tambe con e 
refugiadonan eventualmente lo por yuda den esaki. 


“Aruba ta atende cu e retonan riba tereno di asilo na un forma 
sublime. Pa esaki nos ta gradici tur esnan cu ta labora den e 
departamento di asilo. Aruba ta parti di e tratado internacional 
di refugiadonan di Nacionnan Uni. Den cuadro di esaki mester 
aplica e proceduranan di asilo. UNCR ta yuda Aruba tambe 
no solamente den e proceduranan sino tambe ta asisiti e 
refugiadonan den tur locual cu nan tin mester”, Prome Minister 
a duna di conoce. 


Prome Minister a expresa cu e reunion tawata hopi bon y 
informativo den cual a yega na palabracionnan concreto con 
pa sigui cu e relacion den futuro y reiterando e bon relacion cu 
Aruba tin cu e organisacion UNHCR di Nacionnan Uni desde 
afia 2018. 

Prome Minister Evelyn Wever-Croes: 

Prini no tin un fecha pa nese di frontera maritimo 


Prome Minister Evelyn Wever-Croes a indica 
cu e reunionnan pa prepara e reapertura di 
frontera cu Venezuela a tuma luga e siman 
aki na Corsou. Ekiponan di Aruba, Boneiro, 
Corsou y di Venezuela tabata presente y a 
toca diferente tema relaciona cu reapertura di 
frontera cu Venezuela. Prome Minister a duna 
di conoce cu Aruba ta para pa e reapertura 
di frontera maritimo bou di condicionnan 
estricto. Venezuela a compronde motibo di e 
condicionnan y ta di acuerdo tambe. Prome 
Minister a duna di conoce cu ainda no a haya 
tur e documentonan pero tin tur confiansa cu 
esaki ta bay logra pronto pa asina por habri 
nos frontera maritimo pa importa productonan 
for di Venezuela na prijsnan mas abou. Esaki 
lo yuda nos combati e costo di bida halto. 


Ainda no tin un fecha pa reapertura di frontera 
maritimo. “Venezuela a expresa nan deseo | 
pa un fecha wordo menciona pero nos a 
bisa nan cu na momento cu nan duna nos 
e documentonan manera cu a wordo palabra, e ora nos por 
habri hopi lihe, posibelmente den cuestion di algun siman”. 


Venezuela a bay e reunion na Corsou cu deseo di papia pa 
habri e frontera aereo pa vuelonan directo. Un parti di nan 
interes ta pa carga pa por transporta e prodcutonan cu ta dafia 
hopi line. Tambe nan lo desea e trafico aereo pa persona pero 
aki Aruba a indica di no ta cla pa habri esaki pasobra tin varios 
trabou cu mester haci ainda pa garantisa cu si habri e frontera 
aereo, e ta na un forma sigur, safe y responsabel. 


Esaki, Prome Minister a expresa, no a cay mucho den bon 
tera cerca e delegacion di Venezuela. Sinembargo Aruba, 
Corsou y Boneiro ta habri y transparente den e desicionnan 
cu mester tuma. “Nos como islanan a dicidi pa bin bek papia 
cu e gobiernonan y wak con nos por sigui avansa riba e tema 
eynan”, Prome Minister a expresa. 


Recientemente, Prome Minister tabata tin tambe un reunion 
cu e comision, na unda cu el a wordo informa con e reunion 
na Corsou a bay y a palabra kico ta e pasonan cu ta bay sigui. 
Mientrastanto, Venezuela, ora nan a yega bek, a dicidi di cera 
e frontera cu Aruba, Boneiro y Corsou pa Februari, Maart y 
April, pa 3 luna. “Pa nos e decision aki sigur no ta haci niun 
diferencia mirando cu ya caba nos tambe tin e frontera cera. 


Y cada tres luna nos ta haci e decreto pa cera e frontera y 
e decreto aki por wordo retira una bes cu yega na un otro 
decision”, Prome Minister a enfatisa. 


Pues e ceramento di frontera di parti di Venezuela no ta asina 
‘duidelijk’ kico ta e intencion, pero e no lo tin un impacto of haci 
mucho diferencia pa nos na Aruba. 


“Nos ta sigui riba e caminda di dialogo. Mi a haya contact caba 
cu autoridadnan di Venezuela cu a pidi pa nos sigui papia 
pasobra nan kier yega na convenionan cu Aruba pa habri e 
parti maritimo prome y despues, teniendo tambe cuenta cu 
e retonan cu Aruba tin, si por e parti aereo talbes pa carga 
prome y despues pa persona tambe. Mientrastanto mi lo sigui 
cada 2 siman den reunion cu e comision cu ta monitoria esaki 
pa wak pa Aruba ta prepara pa e reapertura di e frontera 
maritimo prome despues aereo y nos lo tene comunidad di 
Aruba informa”, Prome Minister Evelyn Wever-Croes a duna 
di conoce. 


NOS LO HIBA NOS PAIS 
PADILANTI! :: 

HOPI APRECIO DI MINISTER THIJSEN PA 
HUBILARIO ARUBAHUIS 


Minister Plenipotenciario mr. Ady Thijsen a ricibi den su oficina 
dos hubilario di Arubahuis pa gradicinan pa nan afianan den 
servicio di Pais Aruba. Ta trata di Martin Flanegin y Sidney 
Kock. Segun e mandatario esaki ta un muestra di dedicacion 
pa e trabao cu ambos a bin ta haci pa Arubahuis pa afianan 
largo. Tambe minister Thijsen a bisa di ta convenci y tin 
confiansa cu tanto sr. Flanegin y sr. Kock lo sigi cu e bon trabao 
pa Arubahuis y Pais Aruba pa e afianan cu ainda nan ta den 
servicio di Arubahuis. 


Sr. Flanegin awor aki tin 33 afia ta traha na Arubahuis. Na 
februari 1990 Martin a bin den servicio di Arubahuis como 
empleado riba e departamento di finanzas di Arubahuis y 
semper a traha den e departamento aki. Na 2020 Martin a 
cumpli 30 afia den servicio di Arubahuis. 


Sr. Kock a cuminsa na juli 1995 cu su trabao na Arubahuis 
como freelancer. Na November 1996 Sidney a drenta full time 
den servicio di Arubahuis como “Persvoorlichter” y functionario 
di PR. Na 2021 ela a cumpli 25 aña trahando pa Arubahuis. 

Prome cu Sidney Kock a drenta servicio di Arubahuis ela traha 
pa KRO y Telearuba. 


Door cu ambos hubilario a cai den e periodo di corona — unda 
door di lockdown e personal hopi biaha tabata traha for di cas 
— a pospone e ceremonia aki na un momento apropia. 


SINTONISA 


CONFERENCIA DI PRENSA 
DI GOBIERNO DI ARUBA 


Gabinete Wever-Croes y) 


Tur dialuna y diahuebs | 10:00 am 

Prome Minister Evelyn Wever-Croes: 


DISCURSO TRANSPASO DI MANDO PA PRINS 


Y PANCHO 2023 


Diadomingo mainta a tuma luga na Bestuurskantoor e 
traspaso di mando simbolico pa Prins y Pancho 2023 
pa Aruba su Carnaval 69. Prome Minister Evelyn 
Wever-Croes, den su discurso dirigi na e royalnan 
di Carnaval y na e publico presente, a expresa cu 
pa Gobierno di Aruba, e ta un placer y honor pa 
habri porta di e oficina di gobernacion pa ricibi nos 
celebridadnan di Carnaval 69. 


“Despues di 2 afia sin por a celebra na e manera di 
costumber e manifestacion cultural di mas grandi riba 
nos pais, cu hopi entusiasmo mi a tuma nota con nos 
pueblo a prepara pa porfin por subi caya den un forma 
sano pa explota e creatividad unico y magestral cu 
nos so por! 

Nos Gobierno semper tey pa scucha tur hende p’esey 
cu hopi atencion mi a scucha e decreto di nos prins 
y pancho y e deseo cu nan tambe tin. Tur deseo tin 
su reto, ohala nos por haci tur e cambionan den un 
cera y habri di wowo, pero nos lo tene cada un di e 
puntonan ricibi den consideracion. Gobierno di Aruba 
Semper a aporta na carnaval. E afia esaki ta e caso 
atrobe di cual mi kier a yama un danki na tur nos 
departamentonan cu ta trahando pa nos por celebra e 
fiesta aki y hacie exitoso”, Prome Minister a expresa. 


Na e ocasión, Prome Minister a gradici e team di KPA, 
Ambulance, Brandweer, DOW, Serlimar entre otro 
pasobra sin nan esfuerso y dedicacion dificilmente 
nos por celebra riba cayanan di Aruba. Tambe Prome 
Minister a yama danki na e organisacion di SMAC cu 
un biaha mas a percura pa Aruba celebra su carnaval. 


Prome Minister a entrega na nos prins y pancho 


infantil e spada simbólico pa nan proteha nos carnaval | 


di mucha. Prins y pancho hubenil a ricibi e machete 
simbélico pa nan defende nos hobennan den carnaval. 
Y nos prins y pancho grandi tradicionalmente a ricibi 
e yabi cu ta simbolisa cu nan tin tur mi sosten y 
confianza pa habri y guia nos carnaval 69. Na prins y 
pancho clasico, Prome Minister a entrega un yabi di 
‘spare’ pa por si acaso e prins y pancho grandi jump 
dimas y perde nan yabi. Tambe, cada monarca a ricibi 
un pin for di Prome Minister. 


“Un biaha mas danki, pabien y un dushi Carnaval 69 
di parti di Gobierno di Aruba. Ban goza di nos carnaval 
responsable y sanamente. Ban cuida nos muchanan 
di sonido y solo pa asina nan tambe por goza. Ban 
cuida nos mes pa cada un di nos celebra un carnaval 
sin niun problema”, Prome Minister a finalisa bisando 
den su discurso di diadomingo mainta. 

PLASTIC: 
MI KIER CONTRIBUI POSITIVAMENTE - NA 
UNDA POR MI POR DEPOSITA ESAKINAN? 


, æ 

Reduci nos uso di plastic ta un di e pasonan mas importante 
pa proteha nos medio ambiente y naturalesa. Pakico? Pasobra 
nos tur sa cu e impacto di desperdicio di plastic ta un di e retonan 
mas significante di nos generacion cu tur pais ta enfrentando. 
Door di reduci uzo y recicla locual nos no por evita di usa por 
reduci e cantidad cu ta yega na un landfill, of tambe e cantidad 
cu ta drenta nos naturalesa y lama. 


Aruba ta un isla rondona pa lama. Basa riba datos scientifico, 
nos tambe sigur tin un responsabilidad pa minimalisa nos 
impacto pa mehora e situacion mundial. E realidad ta cu aunke 
nos isla no ta produci plastic, si nos uso di plastic ta halto, y 
hopi plastic di Caribe ta yega nos costanan mescos cu nos uso 
y desperdicio di plastic tambe ta yega costanan di otro islanan 
of paisnan via lama. 


Con ta distingui e diferente desperdicio di plastic? 

Tin varios tipo di plastic cu ta wordo aplica pa traha diferente 
tipo di producto. Por ehempel, Polyethylene terephthalate 
(PET) ta un di e tipo di plastic mas comun cu por recicla. Kinan 
por pensa di por ehempel botter di awa, juice, refresco (of 
bebida en general), baki di cuminda (food containers) y otro 
productonan similar. 


High-density polyethylene (HDPE) ta un otro tipo di plastic cu 


por ser recicla. HDPE ta ser uza pa botter di por ehempel lechi, 
shampoo/conditioner, y ta un plastic mas duro. HDPE tambe ta 
ser uza pa cierto material di construccion di plastic. 

Pa aumenta e grado di reciclahe di plastic e mester ta limpi y 
no contamina. 


Mi kier haci mi parti: unda mi por entrega mi plastic? 

Plastic tin un costo pa procesa, pero e impacto positivo riba 
nos medio ambiente y naturalesa, no tin prijs! Por deposita 
plastic na e proximo lugarnan actualmente: 

. Plastic Beach Party (Recycling) 

. Ecotech Freezone (Export di algun tipo) 

. AruPro (Reusa exclusivamente su productonan). 


Door di reduci y recicla mas, nos por baha nos impacto negativo 
riba medio ambiente. Recicla plastic tambe ta tuma menos 
recurso natural y energia compara cu crea plastic nobo. Pues 
tin un beneficio economico cu mester ser explora den futuro. 
Na e momento aki nos ta conta cu boluntad di e personanan cu 
kier contribui na haci un impacto positivo, pa separa y deposita 
nan plastic na un di e companianan. 

Pa mas informacion tocante desperdicio di plastic por 
tuma contacto cu e companianan of bishita website www. 
trashtocasharuba.org pa asina haya un bista di e Blue Print pa 
maneho di desperdicio. 

RECONOCE BO IMPACTO PA BO DESPERDICIO 


(Aruba's waste management blueprint) 


NO, Mi ta scoge pa sigui cu Serlimar of Ecotech Un gran parti di mi desperdicio 


Bo ta di acuerdo cu pa recohe mi desperdicio. lo wordo procesa pa poni den 
*e opcion aki no tin cambio di prijs bales y deposita na Sero Teishi 


mester cambia e 


manera di anda cu bo SI, Mi ta scoge pa haci algun cambio den mi cas/negoshi. 
desperdicio? *e opcion aki lo por tin cambio di prijs, algun ta pornada, algun pa un prijs chikito y 
algun bo ta haya placa a cambio. 


Bo opcion pa cada tipo di desperdicio: 


PLASTIC PLASTIC BEACH PARTY ARUPRO ECOTECH FREEZONE 5 


o o 
o 


LMER, 


J 


Esaki ta ice producionen monera frigidaire, 
HYDROLIC Y GEAR o o 


Bo kier haci mas? 


A ee SSR Gwo On | 


PROHIBI MENOS PREFERA l RECONOCE BO IMI MAS PREFERA 


E herarkia di desperdicio ta indica e impacto di e metodo cu ta wordo uza pa procesa desperdicio. 


Lle 
age 


$) 


Ministerio di Transporte, Integridad, 
Naturalesa y Asuntonon di Adulto Mayor 


"Nada no ta cambia, si nada no cambial 
Reconoce bo impacto, un Aruba dushi ta un Aruba cu nos por maneha nos sushi!" 
Minister Ursell Arends 


www.trashtocasharuba.org 


Pa mas informacion: 
https://trashtocasharuba.org/pages/dump-parkietenbos 

MINISTER 


En conexion cu e bishita Real na Aruba, 
un bunita evento cultural a wordo dedica 
na Famia Real riba Plaza Padu y tambe 
na e show di Bon Bini Festival na Fort 
Zoutman. Como cu ta prome biaha 
cu Princesa Amalia ta bishita Aruba, 
Fort Zoutman a luci un bunita 'video- 
mapping' na honor di Princesa Amalia. 


E 'video-mapping' a consisti di 
potretnan di e Princesa hunto cu e 
diferente diseñonan cu nos por admira 
riba nos Escudo, Bandera, riba nos 
Casnan Floria y tambe tegels di Aruba 
su casnan tradicional. 


Minister Maduro ta gradici e Comision 
Real y Elite Productions pa e bunita 
gesto y obra di arte aki na honor di 
Princesa Amalia. E 'video-mapping' ta 
un manera inovativo pa proyecta arte 
riba nos edificionan monumental, cu 
a wordo masha bon ricibi pa e publico 
presente. Masha danki pa e manera 
inovativo pa laga Pueblo biba nos 
cultura. 

Nos por ta hopi orguyoso di nos hoben artista 


MINISTER MADURO TA FELICITA KAY 
QUANDUS CU SU BUNITA POEMA DEDICA NA 
PRINSES AMALIA 


Riba e prome dia di bishita Real nan a bishita San Nicolaas 
pa asina atende diferente presentacion y tambe admira tur 
e murals di arte cu tin. Na final di e recorido, e famia Real 
a presencia baile, pero tambe un poema dedica na Prinses 
Amalia cu a wordo presenta pa Kay Quandus. 


Kay no ta un figura desconoci. Ya pa algun afia caba Kay ta 
usa Su voz pa trece concientisacion riba Autismo, mirando cu 
Kay mes ta un persona autista. Hopi biaha Kay ta forma parti di 
discusionan riba e importancia di inclusion y asina ta comparti 
su experiencianan cu otro, primordialmente riba medionan 
social y den entrevistanan cu e haci. 


Ta pa e motibo aki tambe ta asina special con e dia di bishita 
Real, Kay a recita un poema cu el’a scirbi hunto cu Carolina 
Thiel-Span pa asina inspira y motiva Prinses Amalia. E poema 
tabata como lo siguiente: 


"His Majesty King Willem Alexander, 
Her Majesty, Queen Maxima, 
and her Royal Highness Princess Catherina Amalia. 


It is for me a great honor to be standing here, all nervous and 
shaking, for that | ask a bit of silence from the crowd. To recite 
my at my outmost best. 

Before | continue, | would like to teach the public the silent 
applause. You raise both hands up and wave. This is both 
visually pleasing for the eye as it is for my highly sensitive ears. 
Thank you for taking into consideration my need. 


With your permission your majesty | dedicate this poem to your 
daughter. 


Title: Princess Amalia 


Dear Princess, although a princess, there is a lot that we can 
relate to you on as Arubans 

Born in a melting pot of a number of cultures, most of us 
children of both locals and immigrants 

Being born and raised into multicultural families, which only 
make us much more resilient and aware of the reality of this 
world 


Princess Amalia born a princess, a fairy tale I’m sure a lot 
would say 

However, I’m very much convinced that it comes with great 
responsibilities 

Responsibilities which | am happy are bestowed upon someone 
like you, an example of a woman who is resilient 

An example of a woman who is born not only with all the 
pressures this world puts on women 

But also all of the pressure put on women in position of power, 
in position such as yours as a princess. 


Expectations | am sure 
are a lot to keep up with 
But again just like our 
people of Aruba you too 
are resilient 

You too are brave 

And | am sure that 
resiliency and that f 
bravery will make you a f 
great leader some day. 


Princess Amalia, your || 
name inspired thousands 
of parents not only in the 
Netherlands but around the world to name their children after 
you 

Amalia, A name that has created a sense of hope 

Without even knowing of who you would become 

| am sure that today you have inspired countless of others with 
the bravery you have already shown in your short life 


Princess Amalia, | am happy to be standing here in front of you 
as a fellow gen Z 

As | am sure that you too see the world through the eyes | do 
| am sure you too are aware of the struggles we face as young 
people who have the responsibility to create better future for 
our nations 


Princess Amalia, | welcome you into our island, our home, with 
open arms and full of hope that you will continue to inspire, 
continue to motivate 

And that you will continue to grow into a wonderful young 
woman, 

A wonderful royal to whom we can look up to with inspiration, 
admiration and hope 


And lastly | say to you, your royal highness princess Catharina 
Amalia, Bon Bini (welcome)" 


Mester menciona cu e poema aki a conmove e Prinses ora cu 
el’a scucha esaki y na final Prinses Amalia a acerc'e pa asina 
gradici'e pa su poema. 


Minister Maduro tambe tabata tin palabra di elogio pa Kay: 
’‘Danki Kay, pa bo bunita palabranan, bon escohi, pa a para 
como un representante di e Generacion Z, mescos cu Prinses 
Amalia y pa a laga bo curason papia atraves di cada palabra 
cu bo a pronuncia. Aruba ta hopi orguyoso dibo.' 


Minister Maduro ta gradici Kay Quandus pa su buita poema 
y pa tabata tin e corahe y balentia pa para dilanti un multitud 
asina grandi y dedica palabranan asina bunita na Prinses 
Amalia. 

Gerre Wever 


MINISTER 


AGRI FUND ARUBA LO WORDO ESTABLECE PA 
E SECTOR DI AGRICULTURA 


Pa soluciona e necesidad pa acceso na financiamento 
atractivo pa empresarionan den e sector di Agricultura, 
lo establece un fondo yama Agri Fund. Meta di e 
Agri Fund ta pa facilita financiamento na un interes 
atractivo pa (futuro) empresarionan den e sector di 
agricultura di Aruba. Cu e Agri Fund, Aruba ta pionero 
den maneho pa stimula na un manera concreto e 
potencial economico di e sector aki. 


Pa hasi e Agri Fund posibel, minister Geoffrey Wever, 
minister Ursell Arends y Qredits Aruba a firma un 
Memory of Understanding (MoU), e prome stap 
pa crea un fondo financiero, Agri Fund pa stimula 
comercio den e sector di agricultura. E Agri Fund lo 
ofrece financiamento na un interes reduci di 2% pa [MA 
sumanan entre Afl. 5.000 y Afl. 200.000. E suma total : 

den e fondo ta 3 miyon florin. Esaki ta demostra cu por Pi 
logra resultadonan concreto cu poco fondo financiero. | 


Establece un Agri Fund ta un momento historico 
y sigur algo nobo den desaroyo economico di 
Aruba segun minister Geoffrey Wever. A base di un |; 
cooperacion cu un partner serio manera Qredits Aruba È 
ta pone un prome stap concreto pa facilita acceso na 
financiamento cu un interes reduci pa empresarionan È 
den e sector di agricultura. Banda di e Agri Fund, nos 
talentonan empresarial tambe por registra pa e Agri 
Business Academy ofreci den cooperacion cu Qredits 
Aruba. Ambos, e Agri Fund y Agri Business Academy 
ta forma e base pa stimula e potencial di e sector 
di agricultura como industria y diversifica economia 
di Aruba. Un maneho economico cu ta sirbi como || 
ehempel pa nos hermana islanan Corsou y Bonaire. 


Minister Geoffrey Wever ta gradici Minister Ursell 
Arends y Qredits Aruba Qredits pa e confianza y bon 
cooperacion di semper. Un cooperacion cu lo beneficia 
nos empresarionan, nos desaroyo economico y 
bienestar general di Aruba. 

Minister Geoffrey Wever: 


UNITED NATIONS LO ASISTI ARUBA Y REGION 
CARIBENSE DEN AVANSA DESAROYO 
SOSTENIBEL 


Aruba aricibi un delegacion di diferente organisacionnan 
di United Nations cu ta acompafiando e Resident 
Coordinator a.i. di United Nations pa Aruba, Corsou, 
St. Maarten, Trinidad & Tobago y Suriname, sr. Dennis 
Zulu den su bishita na Aruba. 


E meta di e bishita di United Nations (UN) ta pa fortifica 
e partnership entre e ‘Dutch Islands UN Country Team 
y Gobierno di Aruba y pa inventarisa e prioridadnan di 
desaroyo di Aruba pa alinea esaki cu e cooperacion 
regional den e Multi-Country Sustainable Development 
Cooperation Framework pa avansa e Agenda 2030 pa 
desaroyo sostenibel. 


Como Minister di Desaroyo Sostenibel, mr. Geoffrey 
Wever, a hiba palabra den e meeting di mainta entre 
United Nations y representantenan di sector publico. 


Minister Geoffrey Wever ta indica cu desde cu Aruba | 
a compromete na 2015 pa avansa Agenda 2030 pa 
desaroyo sostenibel, diferente iniciativanan nacional 
a bin pa produci maneho y ehecuta proyecto y 
actividadnan di parti di gobierno, sector priva, mundo 
academico y organisacionnan di sociedad civil. 


Aruba a bin ta haci progreso den implementacion 
di Sustainable Development Goals (SDGs), pero 
tin retonan pa enfrenta den esaki, cual ta entre otro 
e necesidad di datos di calidad pa tuma decision y 
monitorea esaki y e recursonan financiero y personal 
limita. 


Pa atende cu e reto di datos di calidad pa formula y 
monitorea maneho y desaroyo sostenibel, manera ta 
conoci, Minister Wever ta implementando e Sistema 
Nacional di Estadistica (Nationaal Statistisch Systeem 
- NSS) cual ta un instrumento esencial den bon 
gobernacion. Datos confiabel y obhetivo mester ta e | 
base di maneho di un gobierno. 


Representante di United Nations Economic Commission ( 
for Latin America and the Caribbean, dr. Abdullahi “Gobierno mester traha hunto di manera coordina cu partnernan 
Abdulkadri, a elogia Aruba cu e implementacion di e NSS, cual strategico nacional y internacional pa atende nos retonan den 
ta un instrumento esencial pa guia un pais y pa tin un publico avansa desaroyo sostenibel na Aruba", minister Geoffrey 
bon informa abase di datos confiabel. Wever ta conclui. 

MINISTER ENDY CROES A PRESENCIA 


PARTIDO DI FUTBOL FINAL DI 


“DAMAS OPE 


Mie Hi 


Diabierna anochi, Minister Endy Croes acompafia pa su esposa 
Dilailah Croes a presencia e partido final futbol di “Damas 
Open Class” entre ekipo di Britannia y RCA. Na Compleho 
Deportivo Guillermo Prospero Trinidad memey di e fanaticada 
tabata reina un tremendo ambiente. E fanaticada di ambos 
ekipo a disfruta di un dramatico wega final. Un tremendo wega 
cu a caba cu e score di 1 — 1. 


CLASS” 


f 


HI 

Despues a sigui pa tiro di pinalti. Aki ekipo di RCA a derota ekipo 
di Britannia cu e score di 5-3 y a conkista e titulo maximo di 
campeon “Damas Open Class”. Minister Endy Croes a entrega 
e trofeo na e campeon y sub campeon di e toreno. Masha 
pabien na tur e ekiponan cu a participa y haci e campeonato 
uno exitoso. Palabranan di pabien na AVB y specialmente na 
campeon y sub campeon di “Damas Open Class”. 

FOUNDATION (PADF) 
"Mi a keda sumamente contento cu e reunion. Mi a gradici nan 
pa nan cooperacion y a reitera e apoyo, solidaridad humano pa e 
causanan cu nan ta sirbi como PADF" 


Diabierna ultimo, Minister di Integracion 
Glenbert Croes a ricibi e delegacion di 
Pan American Development Foundation 
(PADF), cu ta un stakeholder importante 
pa loke ta trata asuntonan di e comunidad 
stranhero na Aruba. E delegacion a bin È 
pa presenta nan manager pa e programa 
di PADF local, cu ta den persona di Amy 
Richards hunto cu Raynel Martis cu ta 
regional director di PADF. 


Minister Croes a expresa di ta contento 
di por a ricibi e delegacion, pa asina | 
reitera e bon cooperacion cu Aruba tin cu 
PADF. Durante e reunion a toca e tema 
di flexibilisacion di permiso den cuadro 
di e maneho nobo cu Aruba a introduci 
desde 1 di Februari 2023 pa loke ta 
trata e comunidad stranhero. Aruba ta haciendo lo maximo pa 
mehora e proceso y lo revisa tur e sugerencianan cu PADF 
trece dilanti pa asina trece cambio na unda cu mester. 


Minister Croes a indica cu Aruba no obstante e tamafio, tin un 
comunidad cu curason di oro. E maneho nobo di integracion ta 
cu si e mercado laboral tin un demanda pa cierto funcionnan 
y no tin hendenan local disponibel, lo duna cooperacion 
den facilita e proceso di permiso na esnan cu ta na Aruba 
fisicamente sin permiso. 


"Mi a keda sumamente contento cu e reunion. Mi a gradici nan 
pa nan cooperacion y a reitera e apoyo, solidaridad humano 
pa e causanan cu nan ta sirbi como PADF." Minister Croes a 
expresa. 

Ana 2022 lo pasa pa historia como un ana caminda cu 
sucesonan internacional a crusa fronteranan, causando 
impacto fuerte den tur pais na mundo, y na Aruba tambe. 


Sin embargo, a pesar di e olanan grandi cu a surgi, Gobierno 
di Aruba a sigui atende cu maximo responsabilidad e 
asuntonan importante pa surpasa e retonan. Y den 2023 lo 
sigui crea solucion pa problemanan, traha riba plannan y 
realisa proyectonan nobo pa crea desaroyo, cu lo trece alivio 
pa comunidad. 

